LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Atklāts konkurss

**“Daugavpils pilsētas lietus kanalizācijas tīklu uzturēšanas
un skalošanas pakalpojumu sniegšana”**

identifikācijas numurs DPD 2016/113

# Iepirkuma komisijas sēdes protokols Nr.9

2016.gada 23.augustā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 13.00.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi:PROTOKOLĒ komisijas loceklis: | Jurijs Bārtuls – Daugavpils pilsētas domes Centralizēto iepirkumu nodaļas jurists,Inga Zarāne – Daugavpils pilsētas domes Centralizēto iepirkumu nodaļas ekonomiste,Artūrs Džeriņš – Daugavpils pilsētas pašvaldības iestādes “Komunālās saimniecības pārvalde” vadītāja vietnieks.Jurijs Bārtuls.  |

Komisijas izveidošanas pamats: Domes izpilddirektores 2016.gada 28.jūnija rīkojums Nr.196.

**Datums,** kad paziņojums par atklātu konkursu ievietots Iepirkumu uzraudzības biroja mājas lapā: 2016.gada 1.jūlijā.

**Datums,** kad paziņojums par atklātu konkursu ievietots Eiropas Savienības Oficiālā Vēstneša pielikumā (OV/S): 2016.gada 1.jūlijā (Nr.2016/S 125-224151).

**Piedāvājumu iesniegšanas termiņa pēdējā diena** – 2016.gada 11.augusts.

Datums, kad pieņemts lēmums par iespējamu līguma slēgšanas tiesību piešķiršanu – 2016.gada 23.augusts.

**Sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas priekšsēdētāja J.Kurnutjaka ziņo, ka pieteikumus dalībai konkursā ir iesnieguši šādi pretendenti, šādās konkursa daļās:
	1. 1.DAĻĀ: SIA “PILSĒTAS EKO SERVISS” un SIA “SPECMEISTARS”;
	2. 2.DAĻĀ: SIA “Ragn-Sells”, SIA “PILSĒTAS EKO SERVISS” un SIA “SPECMEISTARS”.
3. 2016.gada 11.augusta sēdē (protokols Nr.4) iepirkuma komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |  |
| --- | --- | --- | --- |
| Nr. p.k. | Pretendenta nosaukums | Piedāvātā līgumcena (EUR) bez PVN 1.DAĻĀ | Piedāvātā līgumcena (EUR)bez PVN 2.DAĻĀ |
| 3.1. | SIA “Ragn-Sells” |  | 36 508,70 |
| 3.2. | SIA “PILSĒTAS EKO SERVISS” | 163 740,53 | 37 740,26 |
| 3.3. | SIA “SPECMEISTARS | 124 910,66 | 24 789,68 |

1. 2016.gada 17.augusta sēdē (protokols Nr.6) iepirkuma komisija izskatīja pretendentu iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka pretendenti SIA “Ragn-Sells”, SIA “PILSĒTAS EKO SERVISS” un SIA “SPECMEISTARS” ir iesnieguši visus nepieciešamos dokumentus un pilnībā apliecinājuši savu kvalifikāciju attiecīgajās konkursa daļās.
2. 2016.gada 18.augusta sēdē (protokols Nr.7) iepirkuma komisija pārbaudīja pretendentu –SIA “PILSĒTAS EKO SERVISS” un SIA “SPECMEISTARS” iesniegto tehnisko piedāvājumu atbilstību iepirkuma Nolikuma un tehniskās specifikācijas prasībām konkursa 1.DAĻĀ un konstatēja, ka pretendenti ir iesnieguši tehniskai specifikācijai atbilstošus tehniskos piedāvājumus.
3. 2016.gada 18.augusta sēdē (protokols Nr.7) iepirkuma komisija pārbaudīja pretendentu – SIA “Ragn-Sells”, SIA “PILSĒTAS EKO SERVISS” un SIA “SPECMEISTARS” iesniegto tehnisko piedāvājumu atbilstību iepirkuma Nolikuma un tehniskās specifikācijas prasībām konkursa 2.DAĻĀ un konstatēja, ka pretendenti ir iesnieguši tehniskai specifikācijai atbilstošus tehniskos piedāvājumus.
4. 2016.gada 18.augusta sēdē (protokols Nr.7) iepirkumu komisija pārbaudīja pretendentu – SIA “Ragn-Sells”, SIA “PILSĒTAS EKO SERVISS” un SIA “SPECMEISTARS” finanšu piedāvājumus un konstatēja, ka pretendentu piedāvājumos nav aritmētisko kļūdu.
5. 2016.gada 18.augusta sēdē (prot.Nr.7) komisija konstatēja, ka pretendenta SIA “SPECMEISTARS” piedāvāto līgumcenu un nākamo dārgāko pretendentu līgumcenu atšķirība, pirmsšķietami varētu liecināt, ka pretendenta SIA “SPECMEISTARS” piedāvājums daļās ir nepamatoti lēts. Komisija uzsāka piedāvājuma pārbaudi Publisko iepirkumu likuma 48.panta kārtībā.
6. 2016.gada 23.augusta sēdē (prot.Nr.8), izskatījusi pretendenta SIA “SPECMEISTARS” paskaidrojumus konkursa daļās, kopsakarā ar tāmēs iekļauto informāciju, iepirkuma komisija secināja, ka nav pamata apšaubīt pretendenta spēju nodrošināt pakalpojuma kvalitatīvu izpildi. Komisija guva pārliecību, ka par piedāvāto līgumcenu pretendents SIA “SPECMEISTARS” spēs izpildīt līgumu katrā no konkursa daļām. Komisijas sākotnējās šaubas par nepamatoti lētu piedāvājumu tika novērstas. Komisija secināja, ka nav pamata uzskatīt pretendenta SIA “SPECMEISTARS” piedāvājumu par nepamatoti lētu.
7. 2016.gada 23.augusta sēdē (protokols Nr.8), pamatojoties uz Publisko iepirkumu likuma 39.1 panta trešās daļas 1.punktu, septīto daļu, iepirkuma komisija **nolēma:**
	1. atzīt **SIA “SPECMEISTARS”** par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības atklātā konkursa “Daugavpils pilsētas lietus kanalizācijas tīklu uzturēšanas un skalošanas pakalpojumu sniegšana”, identifikācijas numurs DPD 2016/113, 1.DAĻĀ: “Lietus ūdens kanalizācijas tīkla ikdienas uzturēšanas darbi”;
	2. atzīt **SIA “SPECMEISTARS”** par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības atklātā konkursa “Daugavpils pilsētas lietus kanalizācijas tīklu uzturēšanas un skalošanas pakalpojumu sniegšana”, identifikācijas numurs DPD 2016/113, 2.DAĻĀ: “Lietus ūdens kanalizācijas tīkla skalošanas darbi”;
	3. pārbaudīt Publisko iepirkumu likuma 39.1 panta pirmajā daļā norādīto izslēdzošo apstākļu esamību attiecībā uz pretendentu SIA “SPECMEISTARS”, nepieciešamības gadījumā sagatavot pretendentam paziņojumu par nodokļu parādu esību.
8. Komisijas loceklis J.Bārtuls ziņo, ka izmantojot Ministru kabineta noteikto informācijas sistēmu <https://www.eis.gov.lv>, 2016.gada 23.augustā ir izdrukājis e-izziņas. Komisijas locekļi izskata izziņas un konstatē, ka attiecībā uz pretendentu SIA “SPECMEISTARS”,nepastāv Publisko iepirkumu likuma 39.1 panta pirmajā daļā norādītie izslēgšanas nosacījumi, līdz ar minēto pretendents SIA “SPECMEISTARS”, atbilstoši konkursa nolikumā noteiktajam piedāvājuma izvēles kritērijam ir atzīstams par uzvarētāju konkursa 1. un 2.DAĻĀ. Pretendentu SIA “Ragn-Sells” un SIA “PILSĒTAS EKO SERVISS” piedāvājumi attiecīgajās daļās ir noraidāmi, jo pretendentu piedāvātās līgumcenas nav viszemākās.
9. Pamatojoties uz Publisko iepirkumu likuma 56.panta pirmo daļu, iepirkuma **komisija nolemj:**
	1. atzīt **SIA “SPECMEISTARS”**, reģ.Nr.41503022829, juridiskā adrese: Patversmes iela 7, Daugavpils, par uzvarētāju atklātā konkursa “Daugavpils pilsētas lietus kanalizācijas tīklu uzturēšanas un skalošanas pakalpojumu sniegšana”, identifikācijas numurs DPD 2016/113, 1.DAĻĀ: “Lietus ūdens kanalizācijas tīkla ikdienas uzturēšanas darbi” un piešķirt līguma slēgšanas tiesības par summu EUR 124 910,66 bez PVN;
	2. atzīt **SIA “SPECMEISTARS”**, reģ.Nr. 41503022829, juridiskā adrese: Patversmes iela 7, Daugavpils, par uzvarētāju atklātā konkursa “Daugavpils pilsētas lietus kanalizācijas tīklu uzturēšanas un skalošanas pakalpojumu sniegšana”, identifikācijas numurs DPD 2016/113, 2.DAĻĀ: “Lietus ūdens kanalizācijas tīkla skalošanas darbi” un piešķirt līguma slēgšanas tiesības par summu EUR 24 789,68 bez PVN;
	3. uzdot komisijas loceklim J.Bārtulim sagatavot informatīvu vēstuli pretendentiem par atklāta konkursa rezultātiem;
	4. normatīvajos aktos noteiktajā kartībā publicēt paziņojumu par iepirkuma procedūras rezultātiem Iepirkuma uzraudzības biroja mājas lapā www.iub.gov.lv un Daugavpils pilsētas domes mājas lapā [www.daugavpils.lv](http://www.daugavpils.lv).

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 13.10.

Komisijas priekšsēdētāja J.Kornutjaka

Komisijas locekļi: J.Bārtuls

 I.Zarāne

 A.Džeriņš